b'\n_START_ARTICLE_\nD\xc5\xabminis mirkalas\n_START_PARAGRAPH_\nD\xc5\xabminis mirkalas (angl. liquid smoke)\xc2\xa0\xe2\x80\x93 vandeninis d\xc5\xabm\xc5\xb3 ekstraktas, skirtas maisto skoniui keisti suteikiant r\xc5\xabkyto produkto gard\xc4\xaf. D\xc5\xabm\xc5\xb3 mirkalas naudojamas tiek maistui konservuoti, tiek pagardinti.\n_START_SECTION_\nGamyba\n_START_PARAGRAPH_\nD\xc5\xabm\xc5\xb3 mirkalas gaunamas specialiu b\xc5\xabdu deginant medienos skiedras ar pjuvenas, d\xc5\xabmus kondensuojant \xc4\xaf skystas ar kietas med\xc5\xbeiagas, kurios i\xc5\xa1tirpinamos vandenyje. To tirpalo skonis da\xc5\xbenai modifikuojamas pridedant \xc4\xafvairi\xc5\xb3 pried\xc5\xb3 ir taip gaunant \xc4\xafvairesni\xc5\xb3 gard\xc5\xbeio variant\xc5\xb3.\n_START_SECTION_\nPanaudojimas\n_START_PARAGRAPH_\nD\xc5\xabminis mirkalas naudojamas kaip gardiklis, suteikiantis maistui kepto ant groteli\xc5\xb3 gard\xc4\xaf. \xc5\xa0is mirkalas da\xc5\xbenai naudojamas kaip priedas paruo\xc5\xa1iant bekon\xc4\x85 ir de\xc5\xa1rainius. D\xc5\xabminis mirkalas yra vienas pagrindini\xc5\xb3 gard\xc4\xaf teikian\xc4\x8di\xc5\xb3 ingredient\xc5\xb3 bekono marinatui daryti. Jis taip pat naudojamas d\xc5\xbeerkio (d\xc5\xbeiovintos m\xc4\x97sos r\xc5\xab\xc5\xa1is; angl. jerky) ir tofu gamyboje. Jis naudojamas ir gaminant kai kuriuos mink\xc5\xa1tuosius s\xc5\xabrius bei tempe. D\xc5\xabminis mirkalas naudojamas gaminant steikus, de\xc5\xa1ras ir \xc5\xbel\xc4\x97gtainius, marinuojant kepsnius, \xc5\xa1onkauliukus, dedamas \xc4\xaf sriubas, pada\xc5\xbeus kaip bekono skonio gardikli\xc5\xb3 pakaitalas.'